**E L Ő T E R J E S Z T É S**

*Borzavár Községi Önkormányzat Képviselő-testülete*

*2019. április 30-i rendkívüli ülésére*

Tárgy: Turisztikai együttműködési megállapodás jóváhagyása

Előadó: Dócziné Belecz Ágnes polgármester

Előterjesztés tartalma: határozati javaslat

Szavazás módja: egyszerű többség

Az előterjesztés előkészítésében részt vett: Önkormányzati Osztály

Az előterjesztés előkészítésében közreműködtek: --

Láttam:

|  |  |
| --- | --- |
|  | Sümegi Attila |
|  | jegyző |

**Tisztelt Képviselő-testület!**

Borzavár Községi Önkormányzat Képviselő-testületének 21/2019. (II.27.) határozata értelmében Borzavár Községi Önkormányzat Képviselő-testülete kinyilvánította Zirc Városi Önkormányzattal és Bakonybél Község Önkormányzatával történő együttműködési szándékát a „Bakony” turisztikai márka meghatározására és bevezetésére vonatkozóan. Ennek első lépéseként Zirc város polgármestere és Bakonybél község polgármestere megkereste "A Bakonyért" Vidékfejlesztési Akciócsoport Egyesület által lefedett földrajzi területen működő önkormányzatokat az előterjesztésben szereplő együttműködés létrehozásának szándékával. A megkeresett 31 település közül 13 önkormányzat (Bakonycsernye, Bakonykúti, Balinka, Borzavár, Eplény, Herend, Iszkaszentgyörgy, Isztimér, Lókút, Nagyveleg, Olaszfalu, Pénzesgyőr, Szentgál) jelezte csatlakozási szándékát. Ezen önkormányzatokkal, valamint Zirc Városi Önkormányzattal, Bakonybél Község Önkormányzatával és Semsei Sándor turisztikai szakértő bevonásával 2019. április 10-én egyeztető megbeszélést tartottunk a Zirci Közös Önkormányzati Hivatalban. Időközben Olaszfalu Község Önkormányzata jelezte, hogy egyelőre nem kíván részt venni az együttműködésben. Ennek eredményeképpen született meg a jelen előterjesztés mellékletét képező Együttműködési megállapodás tervezet, amelyhez a csatlakozási lehetőség a többi bakonyi önkormányzat számára a jövőben is nyitott.

Az előzmények és a fentiek ismeretében kérem a Tisztelt Képviselő-testület jóváhagyását az Együttműködési megállapodás tartalmának elfogadásához, valamint felhatalmazását annak aláírására.

Borzavár, 2019. április 23.

 Dócziné Belecz Ágnes

 polgármester

Határozati javaslat

Borzavár Községi Önkormányzat Képviselő-testületének

…/2019. (IV.30.) határozata

1./ Borzavár Községi Önkormányzat Képviselő-testülete jóváhagyja a „Bakony” turisztikai márka meghatározására és bevezetésére vonatkozó, jelen előterjesztés 1. mellékletét képező Együttműködési megállapodást.

2./ A Képviselő-testület felhatalmazza a polgármestert az 1./ pontban részletezett Együttműködési megállapodás aláírására.

Felelős: Dócziné Belecz Ágnes polgármester

Határidő: 1./ pont esetében: azonnal

 2./ pont esetében 2019. május 15.